**ΘΕΜΑ 2ο**

**2.1.** Να γράψετε τον αριθμό κάθε ενός κενού από το παρακάτω κείμενο και δίπλα τη λέξη που συμπληρώνει σωστά την αντίστοιχη πρόταση. Σημειώνεται ότι 3 από τις λέξεις θα περισσέψουν. Λέξεις που δίνονται: **ψύξη, μείωση, εκτόνωση, θέρμανση, συμπίεση, αύξηση, βελτίωση**.

«Στον κινητήρα TDI (turbo diesel άμεσου ψεκασμού) η \_\_\_\_\_\_\_\_\_\_\_\_\_ (1) του εισερχόμενου αέρα έχει ως αποτέλεσμα την \_\_\_\_\_\_\_\_\_\_\_\_\_\_\_ (2) της θερμοκρασίας του και σαν άμεση συνέπεια τη \_\_\_\_\_\_\_\_\_\_\_ (3)της πυκνότητάς του. Αυτό αποτελεί μειονέκτημα και αντιμετωπίζεται με την \_\_\_\_\_\_\_\_\_\_\_\_ (4) του εισερχόμενου αέρα σε έναν εναλλάκτη θερμότητας αέρα – αέρα».

***Μονάδες 10***

**2.2.** Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση, τη λέξη Σωστό, αν η πρόταση είναι σωστή ή τη λέξη Λάθος, αν η πρόταση είναι λανθασμένη.

**α.** Η ανακύκλωση των καυσαερίων βοηθάει στη μείωση των NOx (οξείδια του Αζώτου) με τη μείωση της θερμοκρασίας στο θάλαμο καύσης.

**β.** Τα συστήματα EDC (αντλίες πετρελαίου με ηλεκτρονικό έλεγχο λειτουργίας) αποτελούνται από τρία υποσυστήματα, τους αισθητήρες, τη μονάδα ελέγχου και τους ενεργοποιητές.

**γ.** Μειονέκτημα του συστήματος Common Rail είναι η δυσκολία τοποθέτησης σε διαφορετικούς κινητήρες.

**δ.** Στον κινητήρα TDI (turbo diesel άμεσου ψεκασμού) ο ψεκασμός όλης της ποσότητας του καυσίμου γίνεται μία φορά (σε ένα στάδιο).

**ε.** Το σύστημα ακινητοποίησης του κινητήρα για την αποτροπή κλοπής του αυτοκινήτου (immobiliser), αλληλεπιδρά με τον κινητήρα TDI.

***Μονάδες 15***

**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**ΘΕΜΑ 2ο**

**2.1.**

**1**. συμπίεση

**2**. αύξηση

**3**. μείωση

**4**. ψύξη

**2.2.**

**α.** Σωστό

**β.** Σωστό

**γ.** Λάθος

**δ.** Λάθος

**ε.** Σωστό